Olaf Olsvik

Olaf Olsvik (født 1955) er en norsk foredragsholder og tidligere forretningsmann. Olsvik begynte sin karriere som forretningsmann innenfor tekstilbransjen. Han var gründer av Mestringshusene og utga i 2009 sin selvbiografi Rus og Rolex (2009).

 Liv og virke 
 Karriere og rusmiddelavhengighet 
Olsvik produserte og importerte opprinnelig klær fra Asia. Etter en skilsmisse i 1987 ble han forskrevet Vival (diazepam), et beroligende medikament i gruppen benzodiazepiner som skulle hjelpe ved søvnproblemer. Etterhvert ble han avhengig
. Senere begynte han også med andre rusmidler, blant annet kokain og amfetamin. Han holdt rusmiddelbruket skjult for sine arbeidsgivere og familie.
I næringslivet lærer man seg å skjule misbruket. Jeg falt av stolen og sovnet under møter uten at noen reagerte. Jeg løy om at jeg hadde sukkersyke, og hadde alltid rene og dyre klær. På den måten opprettholdt jeg fasaden. —Olaf Olsvik til Dagbladet (26. mars 2009)

Olsvik kombinerte i 15 år rollen som næringslivsleder med et økende rusmiddelbruk. Han brukte til slutt  norske kroner i måneden på illegale rusmidler og gikk personlig konkurs.

 Behandling og bokutgivelse 
Olsvik ble lagt inn på sykehus etter at han kolliderte med en trailer i 2002, noe som førte til at han også søkte behandling for rusmiddelavhengighet. Han ble rusfri den 1. februar 2002. Sammen med sin kone, Margit L. Olsvik, grunnla han senere Mestringshusene, en behandlingsinstitusjon for personer med problemer relatert til rusmiddelbruk.70 års omtale i Aftenposten 4. april 2025

I 2009 utga Olsvik en selvbiografi om sitt liv som rusmiddelavhengig og kriminell næringslivsperson. Boken er forfattet av Bjørn Olav Jahr og ble utgitt av Font forlag. Den fokuserer blant annet på legestandens retningslinjer for utdelinger av medikamenter.

Mestringshusene, inkludert behandlingsenhetene på Bolkesjø og Tysnes, ble besluttet avviklet høsten 2025.Mestringshusene er konkurs - Rusfeltets hovedorganisasjon (RHO), 25. okt. 2025 

 Bibliografi 
 2009 – Rus og Rolex (Font forlag)

 Referanser 

Kategori:Norske gründere
Kategori:Norske organisasjonsledere
Kategori:Norske næringslivsledere
Kategori:Norske sakprosaforfattere